Muusikaline haldjafilm.
2002
Lugu haldjatest ja krääbustest, nende omavahelistest suhetest ja suhtumisest maisesse ja taevasesse jõusse. On nõiutud prints ja tema “halvem” pool, kes tegutseb siis kui prints ise magab. On ka kaks erinevatest maailmadest printsessi, kes mõlemad nõiutud printsi endale tahavad. Et nõidusest pääseda, peab prints haldjaprintsessiga lapse saama … Üle kaklevate naabrite on veel ka Taevariik, kus valitsevad vastavalt Päevaperenaine ja Öörüütel ning kõike kommenteerivad Linnud, keda ei sega ükski riigipiir.
Võtted toimusid Harjumaal, Loksa ja Vihasoo kaunites looduslikes paikades.
Stsenaarium ja muusika Kaari Sillamaa, lavastajad Janika Sillamaa, Iren Voites, Andrus Roos, muusikajuht Ingrid Kajak, kunstnik Mari-Leen Peep. Režissöör Kalev Lepik
Võttegrupp ja montaaž: Kalev Lepik, Raul Priks, Henn Liiva, Aivar Müür.
Peaosades: Laura Põldma, Kathleen Palts ja Mihkel Tikerpalu, teistes osades Getter Raidam, Tormis Laanisto, Silvo Link, Meeli Hein, Terje Tampere, Mariliis Saar, Hille Savi, Franck Reisner, Mariann Saar, Margit Noormets, Ellen Kamenik, Laura Liinat jt.
DVD ümbrise kujundas Mart Häelme